नानी के घर पहुंचा लापता छात्र लौटा
ग्वालियर| ग्वालियर थाना क्षेत्र के पच्चीपाड़ा से 10 दिन पहले घर से घूमने की कहकर लापता हुआ छात्र मंगलवार की शाम लौट आया। छात्र नानी के घर पहुंच गया था। घर से जाते समय वह अलमारी से दो सोने की अंगूठी, एक हार और 40 हजार रुपए ले गया था। उससे गहने तो मिल गए हैं पर कैश नहीं मिला है। छात्र की 26 फरवरी से परीक्षा थी, इसी डर से वह घर से भागने की बात कह रहा है। पच्चीपाड़ा निवासी प्रेमसिंह कुशवाह का बेटा विक्रम (16) विगत 25 फरवरी की रात से गायब था। परिजन ने उसके अपहरण की आशंका जताते हुए शिकायत की।
hin_Deva hin_Deva